stanford-oval/wikipedia huggingface dataset:
1964
Kuolleita > huhtikuu–kesäkuu

5. huhtikuuta – Douglas MacArthur, yhdysvaltalainen kenraali (s. 1880)
9. huhtikuuta – Eino Luukkanen, suomalainen hävittäjä-ässä ja Mannerheim-ristin ritari (s. 1909)
13. huhtikuuta – Veit Harlan, saksalainen elokuvaohjaaja (s. 1899)
14. huhtikuuta – Rachel Carson, yhdysvaltalainen biologi ja kirjailija (s. 1907)
16. huhtikuuta – Jorma Korpela, suomalainen kirjailija (s. 1910)
18. huhtikuuta – Ben Hecht, yhdysvaltalainen kirjailija, käsikirjoittaja, ohjaaja ja tuottaja (s. 1894)
22. huhtikuuta – Lars Moen, norjalainen poliitikko (s. 1885)
24. huhtikuuta – Gerhard Domagk, vuoden 1939 Nobelin lääketieteen palkinnon saanut saksalainen lääkäri ja bakteriologi (s. 1895)
28. huhtikuuta – Milton Margai, Sierra Leonen pääministeri (s. 1895)
29. huhtikuuta – Hilma Jalkanen, suomalainen naisvoimistelun uranuurtaja (s. 1889)
30. huhtikuuta – Olli Aulanko, suomalainen rehtori, Mannerheim-ristin ritari ja Kokoomuksen kansanedustaja (s. 1921)
3. toukokuuta – Gösta Diehl, suomalainen taidemaalari (s. 1899)
3. toukokuuta   – Väinö Meltti, suomalainen poliitikko ja maaherra (s. 1898)
4. toukokuuta – Kaarel Robert Pusta, virolainen poliitikko ja diplomaatti (s. 1883)
7. toukokuuta – Gustav Sjaastad, norjalainen poliitikko (s. 1902)
9. toukokuuta – Lauri Simonsuuri, suomalainen kansanrunoudentutkija (s. 1910)
11. toukokuuta – Johannes Mustonen, suomalainen SKDL:n kansanedustaja (s. 1901)
17. toukokuuta – Otto Wille Kuusinen, suomalais-neuvostoliittolainen kommunistipoliitikko (Terijoen hallituksen pääministeri) (s. 1881)
21. toukokuuta – James Franck, vuoden 1925 Nobelin fysiikanpalkinnon saanut saksalainen fyysikko (s. 1882)
23. toukokuuta – Ada Nilsson, ruotsalainen lääkäri (s. 1872)
27. toukokuuta – Ruben Oskar Auervaara, suomalainen huijari (s. 1906)
27. toukokuuta   – Jawaharlal Nehru (”Pandit Nehru”), ensimmäinen Intian pääministeri (s. 1889)
29. toukokuuta – Vihtori Karpio (”Olavi Kallio”), suomalainen kirjailija (s. 1885)
30. toukokuuta – Leó Szilárd, unkarilais-yhdysvaltalainen ydinfyysikko (s. 1898)
3. kesäkuuta – Frans Eemil Sillanpää (”Taata”), vuoden 1939 Nobelin kirjallisuuspalkinnon saanut suomalainen kirjailija (s. 1888)
6. kesäkuuta – Albina Osipowich, yhdysvaltalainen uimari ja olympiavoittaja (s. 1911)
9. kesäkuuta – Max Aitken Beaverbrook, kanadalais-brittiläinen lehdenkustantaja ja poliitikko (s. 1871)
13. kesäkuuta – Erik Furuhjelm, suomalainen säveltäjä ja musiikkikirjailija (s. 1883)
14. kesäkuuta – W. G. Palmqvist, suomalainen arkkitehti (s. 1882)
18. kesäkuuta – Gunnar Calenius, suomalainen oopperalaulaja (s. 1896)
29. kesäkuuta – Eric Dolphy, yhdysvaltalainen jazzmuusikko (s. 1928)
Kuolleita > heinäkuu–syyskuu

1. heinäkuuta – Sigurd Islandsmoen, norjalainen säveltäjä (s. 1881)
8. heinäkuuta – Herman Paavilainen, suomalainen poliitikko ja ministeri (s. 1879)
14. heinäkuuta – Axel, Tanskan prinssi (s. 1888)
19. heinäkuuta – Olavi Paavolainen, suomalainen kirjailija (Synkkä yksinpuhelu) (s. 1903)
21. heinäkuuta – Jean Fautrier, ranskalainen kuvanveistäjä ja taidemaalari (s. 1898)
23. heinäkuuta – Oskari Lehtonen, suomalainen lakimies ja poliitikko (s. 1889)
23. heinäkuuta   – Gunnar Marklund, suomalainen kasvitieteilijä (s. 1892)
26. heinäkuuta – William A. Seiter, yhdysvaltalainen elokuvaohjaaja (s. 1892)
4. elokuuta – Johan Viktor Nätti (”Nätti-Jussi”), suomalainen metsätyömies ja kansantarinoiden hahmo (s. 1890)
7. elokuuta – Aleksander Zawadzki, Puolan presidentti (s. 1899)
9. elokuuta – Martha Neiglick-Platonoff, suomalainen ikoni- ja taidemaalari, puku- ja lavastesuunnittelija (s. 1889)
10. elokuuta – Kalle Kaarna, suomalainen elokuvaohjaaja ja taidemaalari (s. 1887)
11. elokuuta – Sulo Teittinen, suomalainen yli-insinööri ja Edistyspuolueen kansanedustaja (s. 1882)
12. elokuuta – Ian Fleming, brittiläinen kirjailija (James Bond) (s. 1908)
13. elokuuta – Oiva Kallio, suomalainen arkkitehti (Äyräpään kirkko) (s. 1884)
14. elokuuta – Johnny Burnette, yhdysvaltalainen rockabilly-muusikko (s. 1934)
20. elokuuta – Gyda Christensen, norjalainen näyttelijä (s. 1872)
21. elokuuta – Palmiro Togliatti, italialainen kommunistijohtaja (s. 1893)
22. elokuuta – Jaakko Hakala, suomalainen pappi, kansanedustaja ja päätoimittaja (s. 1912)
24. elokuuta – Uuno Alanko (”Uno Alanco”), suomalainen taidemaalari (s. 1878)
28. elokuuta – Yrjö Suomalainen, suomalainen viulisti ja musiikkikirjailija (s. 1893)
1. syyskuuta – Holger Nystén, suomalainen paperiteollisuuden vaikuttaja (s. 1905)
2. syyskuuta – Hugo Makkonen, suomalainen näyttelijä (s. 1896)
6. syyskuuta – Vernon Cottle, englantilainen moottoripyöräilijä (s. 1926)
6. syyskuuta   – Iosif Sîrbu, romanialainen ampuja ja olympiavoittaja (s. 1925)
9. syyskuuta – Sakari Tuomioja, suomalainen poliitikko ja diplomaatti (virkamieshallituksen pääministeri) (s. 1911)
13. syyskuuta – Lempi Jääskeläinen, suomalainen kirjailija (s. 1900)
21. syyskuuta – Otto Grotewohl, DDR:n pääministeri (s. 1894)
28. syyskuuta – Harpo Marx, yhdysvaltalainen koomikko (Marxin veljekset) (s. 1888)
Kuolleita > lokakuu–joulukuu

3. lokakuuta – Mikko Collan, suomalainen Edistyspuolueen kansanedustaja (s. 1881)
5. lokakuuta – Egon Schultz, itäsaksalainen rajavartioston kersantti (s. 1943)
6. lokakuuta – Eino Noponen, suomalainen näyttelijä (s. 1893)
10. lokakuuta – Eddie Cantor, yhdysvaltalainen näyttelijä, koomikko ja muusikko (s. 1892)
10. lokakuuta   – Heinrich Neuhaus, venäläinen pianisti ja musiikinopettaja (s. 1888)
15. lokakuuta – Cole Porter, yhdysvaltalainen säveltäjä (”Love for Sale”) (s. 1891)
19. lokakuuta – Aarne Härkönen, suomalainen diplomi-insinööri, yritysjohtaja ja vuorineuvos (s. 1900)
20. lokakuuta – Herbert Hoover, Yhdysvaltain presidentti 1929–1933 (s. 1874)
21. lokakuuta – Aarno Snellman, suomalainen lääkäri ja neurokirurgi (s. 1893)
26. lokakuuta – Louis Sparre, ruotsalais-suomalainen taidemaalari (s. 1863)
29. lokakuuta – Osmo Pertola (”Kokemäen Uuno"), suomalainen koomikko (s. 1927)
29. lokakuuta   – Väinö Salovaara, suomalainen poliitikko (s. 1888)
30. lokakuuta – Pertti Mutru, suomalainen koripalloilija ja käsipalloilija (s. 1930)
30. lokakuuta   – Anna Wiik, suomalainen työväenliikkeen valistaja ja arkistonhoitaja (s. 1891)
3. marraskuuta – Aune Siimes, suomalainen keramiikkataiteilija (s. 1909)
6. marraskuuta – Hans von Euler-Chelpin, vuoden 1929 Nobelin kemianpalkinnon saanut saksalais-ruotsalainen biokemisti (s. 1873)
6. marraskuuta   – Hugo Koblet, sveitsiläinen rata- ja maantiepyöräilijä (s. 1925)
8. marraskuuta – Viljo Revell, suomalainen arkkitehti (Toronton kaupungintalo) (s. 1910)
10. marraskuuta – Pierre de Polignac, Monacon prinssi (s. 1895)
12. marraskuuta – Rickard Sandler, Ruotsin pääministeri (s. 1884)
14. marraskuuta – Heinrich von Brentano, saksalainen poliitikko (s. 1904)
18. marraskuuta – Arvo Lönnroth, suomalainen professori ja Tie- ja vesirakennushallituksen pääjohtaja (s. 1881)
28. marraskuuta – Ville Pörhölä, suomalainen moukarinheittäjä ja kuulantyöntäjä (olympiavoittaja) (s. 1897)
1. joulukuuta – J. B. S. Haldane, brittiläinen geneetikko ja evoluutiobiologi (s. 1892)
6. joulukuuta – Pentti Eskola, suomalainen geologi (Eskolaiitti) (s. 1883)
17. joulukuuta – Victor F. Hess, vuoden 1936 Nobelin fysiikanpalkinnon saanut itävaltalais-yhdysvaltalainen fyysikko, kosmisen säteilyn tutkija (s. 1883)
19. joulukuuta – Mauno Vannas, suomalainen silmälääkäri, professori ja poliitikko (s. 1891)
21. joulukuuta – Carl Van Vechten, yhdysvaltalainen valokuvaaja, kirjailija, musiikki-, tanssi- ja kirjallisuusarvostelija (s. 1880)
27. joulukuuta – Rosi Rinne, suomalainen näyttelijä (s. 1896)
Nobelin palkinnot

Nobelin fysiikanpalkinto: Charles Townes, Nikolai Basov ja Aleksandr Prohorov
Nobelin kemianpalkinto: Dorothy Crowfoot Hodgkin
Nobelin lääketieteen palkinto: Konrad Bloch ja Feodor Lynen
Nobelin kirjallisuuspalkinto: Jean-Paul Sartre (kieltäytyi palkinnosta)
Nobelin rauhanpalkinto: Martin Luther King
Muuta

Elokuvavuosi 1964
Kirjallisuusvuosi 1964
Musiikkivuosi 1964
Urheiluvuosi 1964
Keramídi

| Keramídi Κεραμίδι |
| --- | --- |
 Kunnallisyksikön sijainti
 Keramídi
 Koordinaatit: 39°34′23″N, 22°54′40″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Magnesia
Kunta:  Rígas Feraíos
Hallinto:  
 – Asutustyyppi:  kunnallisyksikkö, entinen kyläkunta, kylä
 – Kallikrates-koodi:  240503
Väkiluku (2011):  423
 – Kylä:  338
Aikavyöhyke:  UTC+2
 – Kesäaika:  UTC+3
Rekisterikilpi:  ΒΟ
Infobox OKVirheellinen NIMI-arvo: 
Keramídi (kreik. Κεραμίδι) on Kreikan kylä sekä samanniminen Rígas Feraíoksen kunnan kunnallisyksikkö (Δημοτική Ενότητα Κεραμιδίου, Dimotikí Enótita Keramidíou) ja entinen itsenäinen kyläkunta. Se sijaitsee Magnesian alueyksikössä Thessalian alueella. Koko kunnallisyksikön väkiluku on 423 ja varsinaisen Keramídin kylän väkiluku 338 (vuonna 2011).
Keramídin kylä sijaitsee Thessalian itäosassa noin kaksi kilometriä Egeanmeren rannasta ja linnuntietä noin 24 kilometriä pohjoiseen Vóloksen kaupungista. Keramídin kunnallisyksikkö käsittää Rígas Feraíoksen kunnan pohjoisosan. Keramídi oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Rígas Feraíoksen kunnaksi yhdessä Feréen ja Kárlan kanssa, jolloin se muuttui uuden kunnan kunnallisyksiköksi.
Kunnallisyksikön osat

Keramídin kunnallisyksikkö muodostuu seuraavista kyläyhdyskunnista ja asutuksista:
| Kylä tai muu asutus | Väkiluku (2011) |
| --- | --- |
Kamári: 11
Keramídi: 338
Moní Metamorfóseos Sotíros Flamouríou (luostari): 7
Venéto: 67
Yhteensä: 423
DuckTales

| DuckTales |
| --- | --- |
 Sarjan tunnus
Tyyli:  Animaatio
Kestoaika:  22 minuuttia
Kehittäjä(t):  Matt Youngberg Francisco Angones
Pääosissa:   David Tennant  Danny Pudi  Ben Schwartz  Bobby Moynihan  Kate Micucci  Beck Bennett  Toks Olagundoye  Tony Anselmo 
Alkuperämaa:   Yhdysvallat
Alkuperäiskieli:  englanti
Verkko:   Disney XD  Nelonen  Disney XD
Esitetty:  2017-8-1212. elokuuta 2017 –  2021-3-1515. maaliskuuta 2021
Tuotantokausia:  3
Jaksoja:  75
Ikäraja:  
Tunnuskappale:  Mark Muellerin "DuckTales" Felicia Bartonin esittämänä
Tuotanto
Vastaava(t) tuottaja(t):  Matt Youngberg
Säveltäjä(t):  Dominic Lewis
Leikkaaja(t):  Jasmine Bocz Jon Price
Tuotantoyhtiö(t):  Disney Television Animation
Aiheesta muualla
Virallinen sivusto
IMDb 
DuckTales (esitetty myös nimellä Ankronikka) on vuonna 2017 Disney XD -kanavalla aloitettu animaatiosarja. Se perustuu Carl Barksin ja Don Rosan Aku Ankka- ja Roope Ankka -sarjakuviin, sekä alkuperäiseen vuosina 1987–1990 tehtyyn Ankronikka-sarjaan. Kyseessä on sarjan uudelleenkäynnistys, vaikkakin animaatiotyyli poikkeaa alkuperäisestä. Sarjassa Roope Ankkaa ääninäyttelee David Tennant, joka astuu yli 30 vuotta Roopen äänenä toimineen ja ennen uuden sarjan alkua menehtyneen Alan Youngin paikalle. Aku Ankka on tässä sarjassa merkittävässä roolissa, toisin kuin alkuperäisessä sarjassa.
Ensimmäinen kausi koostuu 21:stä normaalista jaksosta ja kahdesta pidemmästä erikoisjaksosta. Maaliskuussa 2017, jo ennen sarjan julkaisua Disney XD ilmoitti tilanneensa sarjalle toisen tuotantokauden.
Sarja alkoi Yhdysvalloissa 12. elokuuta 2017 tunnin mittaisella pilottijaksolla Disney XD -kanavalla ja nousi suureen suosioon. Syyskuussa 2018 Disney ilmoitti tilanneensa sarjalle kolmannen tuotantokauden. Joulukuussa 2020 ilmoitettiin, että 3. kausi olisi sarjan viimeinen kausi. Sarja päättyi Yhdysvalloissa 15. maaliskuuta 2021.
Tarina

Aku Ankka, joka ei ole kymmeneen vuoteen pitänyt yhteyttä maailman rikkaimpana ankkana tunnettuun miljardöörienoonsa Roope Ankkaan, joutuu eräänä päivänä vastahakoisesti pyytämään Roopea vahtimaan sisarenpoikiaan Tupua, Hupua ja Lupua päivän ajaksi. Aluksi Roope suhtautuu nuoriin siskontyttären poikiinsa tuttuun tapaan happamasti kuten kaikkien sukulaisten kohdalla, mutta jouduttuaan tekemisiin heidän villin luonteensa kanssa hän kokee niin heissä kuin itsessäänkin entisaikojen seikkailun hengen, ja niin hän päätyy moniin uusiin aarteenmetsästysretkiin ankanpojat mukanaan. Tästä alkavat heidän seikkailunsa, jotka kuitenkin saavat heidät yleensä melko vaikeuksiin.
Ensimmäisellä kaudella Tupu, Hupu ja Lupu uuden ystävänsä Tepan kanssa alkavat selvittää syytä enojensa kireisiin suhteisiin ja mystisesti kadonneen ankanpoikien äidin ja Akun kaksoissisaren Della Ankan selittämättömään katoamiseen. Kaiken aikaa Roopen verivihollinen Milla Magia manipuloi tapahtumia palatakseen ja kostaakseen Roopelle joutumisensa vangituksi 15 vuodeksi Roopen ensilantin sisään.
Hahmot

Roope Ankka on sarjan päähenkilö, Akun äärimmäisen rikas ja saita eno. Useimmista sarjakuvista poiketen Roope ei asu rahasäiliössä vaan suuressa kartanossa. Kuten siskonpoikansa Aku, Roope on myös luonteeltaan kärttyisä, mutta hänellä ei ole yhtä vahva temperamentti kuin Akulla. Roope on äärimmäisen saita, ehkä myös vähän häijy. Roope ei kuitenkaan toimi yhtä roistomaisesti ja häikäilemättömästi kuin esimerkiksi arkkivihollisensa Kulta-Into Pii, joka ansaitsi omaisuutensa nimenomaan epärehellisin keinoin. Kuitenkin, Roope on ystävällinen, ja hänen kovan kuorensa alta paljastuu tunteellinen henkilö. Hänellä on myös erityisen tulenarka viharakkaussuhde siskonpoikaansa Akun kanssa.
Aku Ankka on sarjan toinen päähenkilö. Hän on äkkipikainen merimiesasuinen ankka, joka antaa usein kiukulleen vallan ja käsittelee ongelmia mieluiten vihan ja nyrkkien voimin. Hän joutuu kuitenkin usein sisäiseen kamppailuun vihansa ja omien tunteidensa kanssa, ja näyttää todelliset tunteensa vain äärimmäisen tukalissa tilanteissa. Aku on erittäin taitava taistelija ja yleensä ensimmäinen, joka ryntää taisteluun. Hänellä on myös usein kinaa perheensä, erityisesti Roopen kanssa. Hän ei ole kuitenkaan täysin leppymätön tai pohjimmiltaan vihamielinen perheelleen. Lukuisista heikkouksistaan huolimatta Aku on osoittautunut erinomaiseksi uskollisuutensa johdosta. Hän huolehtii perheistään tukalissa tilanteissa ja jopa pelastaa heidän henkensä taisteluissa, sekä tarpeen tullen suojaa liittolaistensa selustaa lukuisienkin vihollisten kanssa. Hän ei säännöllisesti osallistu ryhmän seikkailuihin, mutta on ryhmän mukana aika ajoin. 3. kaudella, hän ihastui tuttuun tyttöystäväänsä, Iines Ankkaan. Hänellä on myös erityisen tulenarka viharakkaussuhde enonsa Roopen kanssa.
Tupu, Hupu ja Lupu ovat Aku Ankan kolmoissisarenpojat. Tupu, Hupu ja Lupu ovat saaneet kaikki omat luonteensa, ja heidän ulkonäkönsäkin eroaa joissain määrin toisistaan. Hupu on seikkailunhaluinen ja aina valmis toimintaan. Tupu, veljeksistä vanhin, on järjestelmällinen ja kaikin puolin moitteeton. Lupu, veljeksistä nuorin on rento, hiukan pelkuri ja esittää kovista, mutta monet arvelevat että hän on oikeasti kuoren alla pehmo.
Tepa on Selma Taatelin tyttärentytär, ja Tupun, Hupun ja Lupun ystävä. Sarjan lopussa selviää, että hän on Roopen klooni ja että hänen nimensä on oikeasti Leenu. Tepan ollessa vauva Selma Taateli pelasti hänet eräällä tehtävällään tietämättä vauvasta mitään. Tämän jälkeen hän päätti jättää agentin työnsä ja huolehtia pelastamastaan vauvasta.
Della Ankka Aku Ankan kaksossisko, sekä Tupu, Hupu ja Lupu Ankan äiti. Hänen olinpaikkansa sarjan aikana pidettiin pitkään arvoituksena, kunnes ensimmäisen tuotantokauden viimeisessä jaksossa paljastui, että Della oli tehnyt pakkolaskun Kuuhun. Lopulta Della palasi takaisin Maahan ja pääsi takaisin perheensä luo ja tapasi poikansa ensimmäistä kertaa. Luonteeltaan Della on poikamainen ja myös veljeään uhkarohkeampi, minkä vuoksi Roope tuntui näkevän hänessä MacAnkan klaanin veren virtaavan vahvasti.
Äänirooleissa

| Rooli | Alkuperäinen ääni | Suomenkielinen ääni |
| --- | --- | --- |
| Roope Ankka | David Tennant | Pekka Autiovuori |
| Tupu Ankka | Danny Pudi | Antti L. J. Pääkkönen |
| Hupu Ankka | Ben Schwartz | Joonathan Kettunen |
| Lupu Ankka | Bobby Moynihan | Antti Lang |
| Tepa | Kate Micucci | Hanna Mönkäre |
| Heimo Huima | Beck Bennett | Markus Blom |
| Selma "Taateli" Kurppa | Toks Olagundoye | Ella Pyhältö (1. kausi) Maija Lang (3. kausi) Katja Aakkula (3. kausi) |
| Aku Ankka | Tony Anselmo  Don Cheadle (selkeä puheääni) | Jukka Rasila Markus Blom (selkeä puheääni) |
| Della Ankka | Paget Brewster | Sari Ann Stolt |
| Tunnusmusiikki | Felicia Barton | Raili Raitala |
Tuotanto

Toukokuussa 2015 Terry McGovern (Heimo Huiman alkuperäinen ääninäyttelijä) ilmoitti, etteivät alkuperäiset ääninäyttelijät palaa rooleihinsa. Joulukuussa 2016 uusien ääninäyttelijöiden nimet julkaistiin Disney XD:n YouTube-kanavalle ladatulla videolla.
Animaation tyyli pohjautuu vahvasti Carl Barksin alkuperäiseen Uncle Scrooge -sarjakuvaan sekä hänen maalauksiinsa. Visuaalinen ilme on saanut vaikutteita myös vuonna 2013 alkaneesta Mikki Hiiren uudesta animaatiosarjasta. Sarjan hahmosuunnittelussa osa hahmoista on käynyt läpi suuriakin muutoksia ulkonäössä.
Mark Muellerin vuonna 1987 alkuperäiselle sarjalle säveltämä tunnuskappale ”DuckTales” kuullaan uudessa sarjassa Felicia Bartonin esittämänä.
Kesällä 2019 ennen 2. kauden viimeisiä jaksoja ilmoitettiin, että sarjan 3. kauteen tulevat mukaan muun muassa tutut Disney hahmot Tiku ja Taku, Hessu Hopo ja myös jopa Aku Ankan tyttöystävä Iines Ankka.
Koska Aku Ankalla ei ollut pääroolia alkuperäisessä sarjassa, tuottajat päättivät palauttaa hänet päähenkilöksi uudelleenkäynnistyssarjaan.
Sarja Suomessa

Suomessa sarjan ensimmäisen tuotantokauden seitsemän ensimmäistä jaksoa julkaistiin suomeksi Ruutu-suoratoistopalvelussa 11. joulukuuta 2017. Nelonen alkoi esittämään sarjaa televisiossa 24. joulukuuta 2017 kahdella jaksolla. Sarja näkyi myös maksullisena Disney XD:llä tekstityksellä. Toistaiseksi Suomessa on esitetty kahdeksantoista ensimmäistä jaksoa ensimmäisestä kaudesta ja koko 3 kausi suomeksi.
Sarjan suomenkielisistä ääninäyttelijöistä paluun uuteen sarjaan teki Pekka Autiovuori, joka oli aikaisemmin toiminut Roope Ankan äänenä alkuperäisessä 1987 sarjassa. Sarjaan palasi myös Aku Ankan suomen virallinen ääni Jukka Rasila. Vuoden 2013 jälkiäänityksistä mukaan palasivat Joonathan Kettunen ja Markus Blom. Sarjan tunnusmusiikin sanat pysyivät samana kuin alkuperäisen sarjan suomenkielisessä versiossa, tosin ne lauloi Pave Maijasen sijaan Raili Raitala.
Sanoma julkaisi sarjaan pohjautuvaa DuckTales-sarjakuvalehteä, jossa oli tv-sarjaan pohjautuvia tarinoita sekä muita Ankkalinna-aiheisia sarjakuvia.
Aiheesta muualla

Virallinen sivusto (englanniksi)
Ankronikka Internet Movie Databasessa (englanniksi)
Raja Ram

Raja Ram 1200 Micrograms -yhtyeen kiertueella 2006.
Raja Ram (oik. Ronald Rothfield, s. 18. joulukuuta 1941 Melbourne, Australia) on muusikko ja englantilaisen TIP World -levy-yhtiön omistaja. Raja Ram syntyi 1941 Melbournessa Australiassa. Nuoruudessaan hän vietti hippielämää ulkomailla ja palasi myöhemmin opiskelemaan huilunsoittoa Melbournen konservatorioon. 1960-luvulla hän matkusti New Yorkiin opiskelemaan jazzia. Hän soitti progressiivista rockia, jazzia ja intialaisia vaikutteita yhdistelleessä Quintessence-yhtyeessä 1960-luvun lopulla ja 1970-luvun alkupuolella, mutta henkilökohtaisista syistä joutui jättämään yhtyeen.
Jätettyään musiikin Raja Ram toimi liikemiehenä kunnes 1980-luvulla kiinnostui jälleen musiikista, erityisesti siihen aikaan suosiotaan kasvattaneesta elektronisesta musiikista. Hän oli yksi ensimmäisistä psytrance-genren luojista. Raja Ram perusti yhdessä Graham Woodin ja Ian St. Paulin kanssa TIP Records -levy-yhtiön vuonna 1994, josta tuli pian yksi tunnetuimmista goa tranceen keskittyneistä levymerkeistä. Vuoden Tip Recordsin lopettamisen jälkeen 1999 Raja Ram perusti Tip World -levy-yhtiön.
Shpongle on yksi tämän hetken tunnetuimmista Raja Ramin musiikkiprojekteista. Hän on myös yksi 1200 Micrograms -yhtyeen perustajajäsenistä. Hän soittaa usein huilua ambient-kappaleissa.
Diskografia > Quintessence

In Blissful Company (Island Records 1969)
Quintessence (Island Records 1970)
Dive Deep (Island Records 1971)
Self (RCA 1972)
Indweller (RCA 1972)
Diskografia > Infinity Project

Feeling weird (TIP Records 1995)
Mystical Expirience (Blueroom released 1995)
Diskografia > Mystery of the Yeti

Mystery of the Yeti (TIP Records 1996)
Mystery of the Yeti, Pt. 2 (TIP World 1999)
Diskografia > Shpongle

Are you Shpongled? (Twisted Records-TWSCD4 1998)
Tales of The Inexpressible (Twisted Records-TWSCD13 2001)
Remixed (Twisted Records-TWSCD/LP23 2003)
Nothing Lasts... But Nothing Is Lost (Twisted Records-TWSCD/LP28 2005)
Ineffable Mysteries From Shpongleland (Twisted Records-TWSCD36 2009)
Diskografia > 1200 Micrograms

1200 Micrograms (TIP World 2002)
Heroes Of The Imagination (TIP World 2003)
The Time Machine (TIP World 2004)
Live in Brazil (TIP World 2005)
Magic Numbers (TIP World 2007)
Diskografia > DJ-Mix-CD:t

Spaceships Of The Imagination (TIP World)
Raja Ram's Stash Bag (TIP World)
Raja Ram's Stash Bag Vol. 2 (TIP World)
Raja Ram's Stash Bag Vol. 3 (TIP World)
Raja Ram's Stash Bag Vol. 4 (TIP World)
Aiheesta muualla

Raja Ram Discogs-sivustolla (englanniksi)
Inthemix: Raja Ram: Elder statesman of psytrance (Arkistoitu – Internet Archive), haastattelu (englanniksi)
Kuvia Quintessence-ajoilta (englanniksi)
| Auktoriteettitunnisteet  |
| --- | --- |
Taiteenala:  MusicBrainz 
Muut:  Europeana
Kyriákos Mitsotákis

| Kyriákos Mitsotákis> Κυριάκος Μητσοτάκης |
| --- | --- |

Kreikan pääministeri
 Mitsotákisin I hallitus 8.7.2019–25.5.2023 Mitsotákisin II hallitus 26.6.2023–  
Presidentti:  Prokópis Pavlópoulos Katerína Sakellaropoúlou Konstantínos Tasoúlas
Edeltäjä:  Aléxis Tsípras Ioánnis Sarmás
Henkilötiedot
Syntynyt: 4. maaliskuuta 1968 (ikä 57) Ateena, Kreikka
Tiedot
Puolue:  Uusi demokratia
 Nimikirjoitus
Aiheesta muualla
nd.gr/mitsotakis-kyriakos
Kyriákos Mitsotákis (kreik. Κυριάκος Μητσοτάκης, s. 4. maaliskuuta 1968 Ateena) on kreikkalainen poliitikko ja nykyinen Kreikan pääministeri, joka johtaa Uusi demokratia -puoluetta. Hän toimii pääministerinä 26. kesäkuuta 2023 alkaen. Aiemmin hän toimi pääministeri 8. heinäkuuta 2019 – 25. toukokuuta 2023.
Mitsotákis nousi Uuden demokratian johtoon Antónis Samarásin erottua tehtävästä heinäkuussa 2015. Hän tuli valituksi Uuden demokratian järjestämässä jäsenäänestyksessä tammikuussa 2016. Valintaa pidettiin yllättävänä, sillä Samarásin eron jälkeen väliaikaisena johtajana toimineen Vangélis Meïmarákisin odotettiin nousevan puolueen johtoon. Mitsotákis lupasi johtajana viedä Uutta demokratiaa lähemmäs keskustaa.
Pääministeri Mitsotákisista tuli heinäkuussa 2019 pidettyjen parlamenttivaalien jälkeen, missä Uusi demokratia sai lähes 40 prosenttia äänistä ja täten ehdottoman enemmistön Kreikan parlamenttiin – 158 paikkaa 300:sta. Pääministerinä Mitsotákis seurasi Syriza-puolueen Aléxis Tsíprasia. Hänen vaalilupauksiinsa kuuluivat verotuksen keventäminen ja yritysten toimintaympäristön parantaminen. Vaalikampanjassaan hän oli luvannut houkutella Kreikkaan ulkomaisia investointeja.
Vuoden 2023 toukokuun parlamenttivaaleissa Uusi demokratia ei saanut ehdotonta enemmistöä parlamenttipaikoista. Virkaatekeväksi pääministeriksi tuli Ioánnis Sarmás 25. toukokuuta lähtien. Mitsotákis palasi pääministeriksi kesäkuun uusintavaalien jälkeen 26. kesäkuuta.
Mitsotákis kuuluu Kreikan politiikassa vaikutusvaltaiseen poliittiseen Mitsotákisin sukuun tai ”dynastiaan”, sillä hänen isänsä Konstantínos Mitsotákis on myös ollut Uuden demokratian pääministeri ja hänen sisarensa Ntóra Bakogiánni puolestaan toimi Ateenan kaupunginjohtajana vuonna 2004, jolloin kaupungissa järjestettiin olympialaiset.